Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 420/13/5511	Žilina, 14.5.2015
EEČ : 2-43-2518-2015

U Z N E S E N I E

Trestná vec:	obvinený XXXXX  
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 8.10.2013, spisová značka 2 Pv 420/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako predseda predstavenstva spoločnosti XXXXX, XXXXX, XXXXX, IČO XXXXX, ktorá je platiteľom dane z nehnuteľností a bola:
- platobným výmerom obce XXXXX č. XXXXX z XXXXX, právoplatným a vykonateľným dňa XXXXX, zaviazaná zaplatiť daň z nehnuteľností za rok XXXXX vo výške XXXXX €, splatnú do 15 dní od právoplatnosti výmeru,
- rozhodnutím obce XXXXX č. XXXXX zo dňa XXXXX, právoplatným a vykonateľným dňa XXXXX, zaviazaná zaplatiť daň z nehnuteľností za rok XXXXX vo výške XXXXX €, a to XXXXX €, splatnú do 15 dní od právoplatnosti rozhodnutia,
čím obci XXXXX ako správcovi dane z nehnuteľností podľa § 2 ods. 1 písm. a) zák. č. 582/2004 Z.z. o miestnych daniach a miestnom poplatku za komunálne odpady a drobné stavebné odpady nezaplatením dane z nehnuteľností v lehote splatnosti vznikol nedoplatok vo výške XXXXX €, z ktorého obvinený dodatočne uhradil XXXXX €.

Uznesením prokurátora Okresnej prokuratúry Žilina zo dňa 8.10.2013, spisová značka 2 Pv 420/13/5511, bola určená obvinenému skúšobná doba v trvaní 18 mesiacov.
Odôvodnenie:
	Uznesením sp. zn. 2Pv 420/13/5511 z 08.10.2013, právoplatným 19.10.2013, bolo podmienečne zastavené trestné stíhanie proti XXXXX za prečin nezaplatenia dane a poistného podľa § 278 ods. 1 Tr. zák. so skúšobnou dobou 18 mesiacov, ktorá uplynula 19.04.2015.
	
     	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	V skúšobnej dobe nebol XXXXX odsúdený za iný trestný čin, ani sa proti nemu nevedie trestné stíhanie, nebol voči nemu schválený zmier ani zastavené trestné stíhanie za skutok spáchaný v skúšobnej dobe podmienečného zastavenia trestného stíhania. 

Obvinený bol v priebehu skúšobnej doby dvakrát postihnutý za priestupky na úseku cestnej dopravy, a dvakrát postihnutý za priestupky riešené Mestskou políciou XXXXX, ktoré priestupky však nie sú okolnosťou odôvodňujúcou svojou závažnosťou vyslovenie nevedenia riadneho života obvineným v skúšobnej dobe, a teda neosvedčenia sa obvineného. 

Taktiež neboli zistené žiadne iné závady v jeho správaní počas skúšobnej doby, ktoré by odôvodňovali vyslovenie neosvedčenia sa v skúšobnej dobe. 

Tým  sú splnené zákonné podmienky na vyslovenie o osvedčení sa v skúšobnej dobe.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor